
2022 - 2023 оқу жылы
Жас мамандарға тренинг
Тақырыбы: «Жарқын болашақ иесі – бүгінгі жас маман»
Мақсаты: Жас мамандарға көмек көрсету және ұжымда психологиялық ахуал қалыптастыру, кәсіби құлшынысын арттыру, жігерлендіріп көңіл-күйін көтеру.
[bookmark: _Hlk84452194]Қатысушылар: жас мамандар
Құрметті жас мамандар, әріптестер, бүгін сіздермен ұйымдастырылып отырған психологиялық тренингке ұйымшылдықпен қатысуларыңызды сұраймыз.
Дүниеде мұғалімдіктен асқан мамандық жоқ. Бұл өте қиын және күрделі міндет. Нағыз мұғалім өзі оқытатын пәнді,соған байланысты ғылым саласын терең білуімен, сол білімді балалардың бойына сіңіре білуімен көзге түсіп ерекшеленеді.
Оқушылардың интеллектуалдық дәрежесінің күннен күнге артуына байланысты мектепте жұмыс істеу барған сайын күрделеніп келуде. Қазіргі заман талабына сай білімді, интеллектуалды, ғылым мен техникадан, өнер мен саясаттан хабары бар, жан-жақты мінезі бар мұғалім жоғары бағаланады.
Жоспары:
• «Танысу» жаттығуы
• «Мұғалім болу ...» жаттығуы
[bookmark: _Hlk84976110]• «Келісу керек» ойын-жаттығуы
[bookmark: _Hlk84975961]• «Бірден отызға дейін сана» жаттығуы
• Сұрақ менен, жауап сізден
• Жас мамандарға психологиялық кеңестер
[bookmark: _Hlk84976006]• Қорытындылау. Рефлексия «Тілек шамы».

1. «Танысу» жаттығуы
Әр бір тренинг қатысушылары өз есімдерін айтады және қойылу тарихын баяндайды. Алдында отырған адамның жақсы нені ұнататынын ұнатпайтын бір қасиетін айтып шығады. Мысалы: сурет салғанды ұнатады, кітап оқығанды ұнатпайды.
2. «Мұғалім болу ...» жаттығуы
Тренингке қатысушы жас педагогтар бүгінгі тренингімізді «Мұғалім болу ...» жаттығуын жүргізейік. Әрбіріңіз осы мұғалім болудағы мақсаттарыңыз, бұл мамандықты не үшін таңдағандарыңызды осы фразаны жалғастыру арқылы бір сөзбен жеткізіңіздер.
[bookmark: _Hlk84452878]3. «Келісу керек» ойын жаттығуы.
Мақсаты: логикалық ойлау арқылы кез-келген жерден шыға білу. Яғни, ым-ишара арқылы бірін-бірі түсіну, жест, мимика арқылы вербалды емес қарым-қатынас орнату.
[bookmark: _Hlk126697386]Нұсқауы: қатысушылар 2 топқа бөлінеді. Жүргізуші топ басшыларына 1 минут ішінде бірнеше сөз оқиды. Бұл жерде топ басшысы өз тобына ым-ишара арқылы жеткізуі керек. Қай топ көп сөз тапты, сол команда жеңіске жетеді. Әр сөз 5 ұпаймен есептелінеді. (I топқа– көзілдірік, дәрігер, жол, коньки, кітапхана, үй, футбол, әке, ұялы телефон, қуану).(II топқа - аспаз, балық, сыйлық, суретші, мүсін, домбыра, көбелек, компьютер, денсаулық, мектеп).
[bookmark: _Hlk84453732]4. «Өзіңді білгің келсе...» жаттығуы
Сурет салу: күн, тау, үй, ағаш, қапшық, жол, сақина, гүл, жылан.
· Егер күн дәл ортасына – жастық шағы қызықты, ал шығысқа салынса – балалық шағы қызықты, батысқа салынса – кәрілік шағы қызықты
· Тау дөңгелек салынса – мінезі жұмсақ, мейірімді, сенгіш. Егер тау ұшты болса, өкпелегіш, тік мінезді адам. Егер аралас салынса – басында қар болса, өзгермелі адам;
· Үй – суретте ағаш үй салынса, арманы орындалады. Егер бір терезе салынған болса, өзіне жақын бір адам туралы көп ойланады. Егер бірнеше терезе болса және жапқыштары болса, ол тұйық, сақ адам. Үйдің төбесінде мұржасы болса, түтін шығып жатса, әңгімеге жақын, өсекқұмар адам.
· Ағаш – біреу болса, өзінің жолдасына ұнайды. Егер бірнешеу болса, балаларды жақсы көреді, оларға уақыт бөліп, көп көңіл аударады. Қоршаған әлемді сүйеді, қанша мықты әдемі салынса, сұлулыққа соншалықты құштар;
· Қапшық қалта қаншалықты үйге жақын жатса, байлық та жақын. Керісінше болса, бәрі керісінше. Егер қапшық аузы байлаулы болса сараңдық. Қапшық жерде жатса жалқау, тік тұрса еңбекқор адам:
· Жол – үйге жақын жатса — жолы жеңіл, алыс болса керісінше. Егер жол үйдің есігінен шықса, тапқан табысын үйге әкелетін, ал керісінше болса шашпа, айналасына тарататын адам;
· Сақина – көзсіз болса қонақ қабылдағанды, қонақ щақырғанды ұнатады. Көзі болса, болашақты ойлайды, капитал жинайды. Неке жүзігі – мықты отбасын білдіреді.
· Гүл – үйге жақын болса, қуаныш, той болады, үйдің жиегінде болса – қызықты күндерің алыста.
· Жылан – үйден алыс салынса – жаулары алыс, егер жақын салынса көре алмаушылар айналаңда болғаны. Суретте не үлкен салынса сенің өмірің үшін маңызы зор.
[bookmark: _Hlk126697617][bookmark: _GoBack]5. Сұрақ менен, жауап сізден
1. Ата-аналар жиналысында сіз бір ата-анаға баласы туралы нашар пікір айттыңыз. Ата-ана баласын жақтап, мұғалімді кінәлалады. «Білім, тәрбие бере алмайсыңдар», — деп ашуланды. Барлық ата-ана сізге қарап отыр. Қандай жауап қайтарасыз, қандай әдіс-тәсілдер қолданасыз?
2. Оқушылар мұғалім орындығына бор жағып қойған. Сіз байқамай отырдыңыз да киіміңізді былғап алдыңыз. Қандай амал қолданасыз?
3. Оқушы сіздің сабағыңыздан үнемі қашып кетеді. Жетекшінің, мектеп директорының ескертуінен еш нәтиже шықпады. Мектеп әкімшілігі оқушыны қызықтыра алмадың деп сізді кіналады. Басқа оқушылар сіздің сабағыңыды ұнатады. Әлгі оқушымен қандай жұмыс атқарасыз және қандай шара қолданасыз?
4. Сіз үйге тапсыра бардіңіз. Оқушы үй тапсырмасын реферат түрінд, оқулықтан тыс материалмен, ғылыми деректермен дәлелдеп жазып келген, сіз ол деректер жайында білмейсіз, оқушы жұмысын қалай бағалайсыз? Білмейтініңізді білдірмей қалукерек пе?
5. Сабақ үстінде балалар бір келеңсіз іс істеді. Сіз оқушыны кіналі деп тауып, оған ұрыса бастадыңыз. Қатты-қатты сөз айттыңыз. Бір уақытта басқа бір оқушы ол істі өзінің істегенін мойындады. Ал сіз ашуыңызды бірінші оқушыға көрсеттіңіз. Не істейсіз? Бірінші оқушыдан кешірім сұрайсыз ба? Екінші оқушыға ұрыса бастайсыз ба?
6. Сіз бүгін қандай да бір жағдаймен сабаққа дайын емессіз. Өзіңіз жас маман болғандықтан, жоспарсыз сабақ өту сізге қиынды келтіреді. Сабаққа келсеңіз сабағыңызға кісі қатысып отыр. Не істейсіз? Жағдаяттан қалай шығасыз?
[bookmark: _Hlk84977272]Жас мамандарға психологиялық кеңес
1. Оптимист болыңыздар! 2. Ең бастысы мынаны ұмытпаңыздар: балалар-олар да үлкендер; 3. Ештеңеден қорықпаңыз: тәжірибелі ұстаздарға арқа ссүйеңіз; 4.Ата-аналармен қалай қарым-қатынас жасау керек? Балалармен қалай қарым-қатынас жасасаңыз, олармен де дәл солай болыңыз. Үлкендер-олар шаршаған үлкен балалар тәрізді; 5.Әкімшілікпен қарым-қатынаста мына техниканы ұстаныңыз: Барлығына келісім беріңіз(сізге кеңес берсе де, бұйрық берсе де. Бірақ, өзіңіз дұрыс дегенді ғана істеңіз). Мансап қумаңыз; 6.Ұмытпаңыз: алғашқы сабақтар, алғашқы танысулар-барлық алғашқы нәрселер үлкен маңызға ие; 7.Мына ережені ұстаңыз: егер де сіз балаларға ең алдымен еркіндік беріп, одан кейін қаталдыққа барсаңыз-олар сізді ұнатпайды; ал керісінше бірінші қаталдықтанытып, одан кейін босатсаңыз-олар сізге риза болады; 8.Есте сақтаңыз: сіздің ең басты жұмысыңыз-балалармен қарым-қатынас жасау; 9.Балалардың көзінше жұмыссыз отырмаңыз; 10.Өзіңіздің жылуыңызды кім қажет етсе содан аямаңыз; 11.Мұғалім-әрқшан бірқалыпты, нық, сенімді, жақсы көңіл-күйде болуға тиісті; 12.Оқушылармен амандасып жүріңіз, бұл өте маңызды; 13.Өзіңіздің оқушыларыңыз туралы білуге ұмтылыңыз. Олар қалай оқиды, тұрмысы қалай, бұрын қандай болған. Бұл сізге педагогикалық талдау жасауға көмектеседі; 14.Өз қателігіңізге ұялмаңыз. Балалар үлкендерге қарағанда қатені үнемі кешіреді; 15.Шешім қабылдарда күдіктенсеңіз, ең жақсысы-асықпаңыз; 16.Өз-өзіңізді таңертең, күндіз, кешке 3 рет мақтаңыз. Ойлану сіздің ең басты мақсатыңыз; 17. Бала да болып көріңіз. Балалармен ойнаңыз, күліңіз, секіріңіз. Өзіңіздің мұғалімдігіңізді балалық шағыңыздың жалғасы сияқты қабылдаңыз.
Рефлексия «Тілек шамы». 



































«К.Бозтаев атындағы қазақ мектеп – гимназиясы» КММ

Анықтама.

Тақырыбы: «Жарқын болашақ иесі – бүгінгі жас маман»
[bookmark: _Hlk86135775]Мақсаты: Жас мамандарға көмек көрсету және ұжымда психологиялық ахуал қалыптастыру, кәсіби құлшынысын арттыру, жігерлендіріп көңіл-күйін көтеру.

Өткізілген уақыты: қыркүйек айы
Қатысушылар: жас мамандар
Жоспары:
• «Танысу» жаттығуы• «Мұғалім болу ...» жаттығуы
• «Келісу керек» ойын-жаттығуы
• «Өзіңді білгің келсе ...» жаттығуы
• Сұрақ менен, жауап сізден
• Жас мамандарға психологиялық кеңестер
• Қорытындылау
Тренинг барысында: Барлық қатысушылар өздерін таныстырып, мұғалім болу жаттығуы орындалды, осы мұғалім болудағы мақсаттарың, бұл мамандықты не үшін таңдағандарың осы фразаны жалғастыру арқылы бір сөзбен жеткізді. Келесі «Келісу керек» ойын жаттығуы, ым-ишара арқылы бірін-бірі түсіндірді, жест, мимика арқылы вербалды емес қарым-қатынас орнатылды. Ойын түрінде өткізілді, өте қызықты болды қатысушылар көңілдері көтеріліп, сергіп алды. «Өзіңді білгің келсе...» жаттығуында сурет салу ұсынылды күн, тау, үй, ағаш, қапшық, жол, сақина, гүл, жылан суретін. Сол сурет арқылы қатысушыға психологиялық талдау жасалды. Сұрақ менен, жауап сізден жаттығуында әр қатысушыға ситуациялық жағдайаттар берілді, қатысушылар оқып өз ойларын айтып, жақсы жауап берді. Келесі осы педагог жасмамандарға психологиялық кеңестер ұсынылды. Қорытындылау жүректен жүрекке жаттығуы өткізілді. Қатысушылар бір біріне жылы лебіздерін, тілектерін айтып, тренингтан өте жақсы әсер алғандарын айтты.
Қорытынды: Жас мамандарға психологиялық көмек көрсетілді және ұжымда психологиялық ахуал қалыптастырылды. Кәсіби құлшыныстары артты, көңіл-күйін көтеріліп, сергіп алды. Тренинг өз мақсатына жетті.






